Coronvirus Cases in India: क्या कोरोना से जंग हार चुका है इंडिया? 21 दिन में मिले 6 लाख से अधिक केस
Coronvirus Cases in India latest update: क्या देश कोरोना के खिलाफ जंग में कमजोर पड़ने लगा है? यह सवाल हम नहीं बल्कि जुलाई महीने के आंकड़े कर रहे हैं.
Coronvirus Cases in India: क्या देश कोरोना के खिलाफ जंग में कमजोर पड़ने लगा है? यह सवाल हम नहीं बल्कि जुलाई महीने के आंकड़े कर रहे हैं. जुलाई महीने में देश के रिकॉर्ड संख्या में कोरोना के मरीज मिले हैं. इस महीने के 21 दिनों के भीतर देश में कोरोना के 6 लाख से अधिक मरीज मिले हैं. देश में कोरोना के दस्तक देने से लेकर 30 जून तक यानी करीब चार महीने में भी इतने मरीज नहीं मिले थे.
Also Read:
जुलाई महीने के आंकड़े कोरोना के खिलाफ रणनीति पर भी सवाल खड़े कर रहे हैं. 30 जून तक देश में कोरोना के 5.90 मरीज थे जबकि जुलाई के 21 दिनों के भीतर ही छह लाख नए मरीज मिले हैं. इन 21 दिनों में कोरोना की वजह से 11 हजार से अधिक लोगों की मौत हुई है. यह आंकड़ा कोरोना की वजह से देश में हुई कुल मौत का 40 फीसदी है.
केवल मंगलवार को कोरोना की वजह से देश में 670 लोगों की मौत हो गई. इस तरह अब तक 28,723 लोगों की मौत हो चुकी है. दुनिया में कोरोना से मौत के मामले में भारत सातवें स्थान पर है. मंगलवार को देश में 38444 मामले आए. जबकि बीते रविवार को एक दिन में कोरोना के 40 हजार से अधिक मामले आए थे. इस तरह देश में अब तक 11.9 लाख कोरोना मरीज मिल चुके हैं. इसमें से 7.5 लाख ठीक हो चुके हैं जबकि 4.1 लाख अब भी एक्टिव केस हैं.
मंगलवार को गुजरात में एक दिन में एक हजार से अधिक मामले मिले वहीं राजस्थान में एक दिन में सबसे अधिक 983 मामले मिले.
मंगलवार को दिल्ली में 1349 मरीज मिले जबकि 27 लोगों की मौत हो गई. महाराष्ट्र की स्थिति अब भी गंभीर बनी हुई है. राज्य में मंगलवार को आठ हजार से अधिक मामले मिले.
ब्रेकिंग न्यूज और लाइव न्यूज अपडेट के लिए हमें फेसबुक पर लाइक करें या ट्विटर पर फॉलो करें. India.Com पर विस्तार से पढ़ें देश की और अन्य ताजा-तरीन खबरें